《送秘书太卿高志道总戎淮西》
元代·成廷圭

秘阁儒臣读武经，亲承斋斧下清溟。鱼龙出海瞻卿月，牛斗回清避将星。

扫荡妖氛清社稷，指挥能事速风霆。玉堂岂少昌黎笔，重刻平淮第一铭。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。